cyanic-selkie/wikianc huggingface dataset:
Արթուրը և Արգելված քաղաքը
Ստեղծման պատմություն
Ի տարբերություն այլ գրողների՝ Լյուկ Բեսոնը սկզբում գրում էր սցենարներ ֆիլմերի համար և միայն որոշ ժամանակ անց որոշեց, որ իր կողմից գրված ֆիլմի նախագիծը կարելի է վերարտադրել որպես գիրք։ Վերարտադրանքը տևեց հինգ տարի, իսկ սցենարը բաժանվեց երկու գրքի։ Վեպն այնքան սիրվեց, որ նախատեսված երկու գրքի փոխարեն լույս տեսավ չորսը։ Ըստ Բեսոնի՝ գրքի առաջին մասը նկարագրում է իր մանկությունը, իսկ Արթուրի կերպարում (մինչ մինիպուտ վերափոխվելը) նկարագրել է իրեն։ 2004 թվականին Բեսոնն այցելեց Մոսկվա, որպեսզի ներկայացնի ռուսերեն լույս տեսած առաջին երկու գրքերը՝ «Արթուրը և մինիպուտները» և «Արթուրը և Արգելված քաղաքը» ։
Դիպաշար (սյուժետ)
Փոքրիկ Արթուրը, դառնալով մինիպուտ, ուղևորվում է Արգելված քաղաք՝ փրկելու իր պապին և թագավորությունը ջրհեղեղից։
Էկրանավորում
Վեպի գործողությունները ցուցադրված են Արթուրի մասին առաջին ֆիլմում՝ «Արթուրը և մինիպուտները», որի անիմացիայով զբաղվել է ֆրանսիական BUF Compagnie ընկերությունը։ Համաշխարհային պրեմիերան տեղի ունեցավ 2006 թվականի նոյեմբերի 29-ին։
Արտաքին հղումներ
Կատեգորիա:Լյուկ Բեսոնի վեպեր Կատեգորիա:2004 վեպեր
Օնեգինյան տուն
Օնեգինյան տուն, բանաստեղծական բարդ տան կառուցման կայուն ձև, որն ստեղծել է Ա. Ս. Պուշկինը իր «Եվգենի Օնեգին» չափածո վեպում (ամբողջ ստեղծագործությունը, փոքր բացառությամբ, գրված է այդ ձևով) ։
Օնեգինյան տունը բաղկացած է 14 տողից՝ երեք քառատող և վերջում մեկ երկտող։ Առաջին քառատողն ունի խաչաձև հանգավորում (abab), երկրորդը՝ կից (ccdd), երրորդը՝ օղակաձև (effe) և եզրափակիչ տողերը հանգով կապվում են իրար (gg)։ Տողերն ունեն 9 կամ 8 վանկ, արական և իգական հանգերի անխախտ համակարգ։ «Мой дядя самых честных правил, Когда не в шутку занемог, Он уважать себя заставил И лучше выдумать не мог. Его пример другим наука; Но, боже мой, какая скука С больным сидеть и день и ночь, Не отходя ни шагу прочь! Какое низкое коварство Полуживого забавлять, Ему подушки поправлять, Печально подносить лекарство, Вздыхать и думать про себя: Когда же чёрт возьмёт тебя?»
Օնեգինյան տուն Պուշկինից հետո
Օնեգինյան տան ձևին դիմել է նաև Լերմոնտովն իր «Տամբովի գանձապետուհին» պոեմում։ Հայ պոեզիայում այդպես է գրված Լ. Շանթի «Լեռան աղջիկը» (շեղումը պուշկինյան ձևից այն է, որ բոլոր տողերն ունեն 10-ական վանկ և միայն արական հանգեր)։ <poem style="margin-left: 2em">Լեռնե՛ր, վե՛հ լեռներ, ձե՛զ երգել կուզեմ Ոգևորության այս տենդերուս մեջ. Թող ձեր ճակատը միշտ բաց, միշտ վըսե՜մ Դառնա գործերո՛ւս իդեալն անշեջ։ Դո՛ւ լեռան աղջիկ, երգել կուզեմ քեզ, Եվ թող երգիս հետ դուրս թափի կըրծքես Հոն երկա՜ր ատեն ծածկըված անհուշ Թըրթիռը սրտիս, հույզերս անուշ։ Եվ, երնե՜կ, երգս ալ պարզ ըլլա, հստակ, Ինչպես ամեն բան լեռներուն վրա. Ինչպես աղբյուրը, որ դուրս կըծորա Մամռոտ ժայռերու զով խոռոչին տակ, Ինչպես լեռնային երկինքը վըճիտ, Ինչպես, լեռա՛ն կույս, թընդյունը լանջիդ։
Գրականություն
Կատեգորիա:Տաղաչափություն Կատեգորիա:Ալեքսանդր Պուշկին
Ունա Չապլին
Ունա Կաստիլիա Չապլին (Oona Castilla Chaplin, ), իսպանացի դերասանուհի։
Կենսագրություն
Ունա Կաստիլիա Չապլինը ծնվել է 1986 թվականի հունիսի 4-ին։ Դերասանուհի Ջերալդին Չապլինի և կինեմատոգրաֆիստ Պատրիսիո Կաստիլիայի դուստրն է, Չարլի Չապլինի թոռնուհին, Գրականության Նոբելյան մրցանակի դափնեկիր Յուջին Օ'Նիլի ծոռնուհին։ Ունա է անվանվել ի պատիվ տատիկի՝ Ունա Օ'Նիլի՝ Չարլի Չապլինի վերջին կնոջ և Յուջին Օ'Նիլի դստեր։ 2007 թվականին Ունա Չապլինը ավարտել է Թատերարվեստի թագավորական ակադեմիան ։
Դերասանական կարիերան սկսել է 2007 թվականին՝ «Ուրվականներ» սերիալում խաղացած էպիզոդիկ դերով ։ 2014 թվականին «ԱՄՆ կինոդերասանների գիլդիա» մրցանակաբաշխության ժամանակ «Գահերի խաղ» սերիալում խաղացած դերի համար առաջադրվել է «Լավագույն դերասանական կազմ դրամատիկական սերիալում» անվանակարգում ։
Արտաքին հղումներ
Կատեգորիա:Իսպանացի դերասանուհիներ Կատեգորիա:Իսպանացի կինոդերասանուհիներ Կատեգորիա:Իսպանացի հեռուստատեսային դերասանուհիներ Կատեգորիա:Բրիտանացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:Բրիտանացի կինոդերասանուհիներ Կատեգորիա:21-րդ դարի դերասանուհիներ Կատեգորիա:Դրամատիկական արվեստի թագավորական ակադեմիայի շրջանավարտներ
Ռայա Խասապետյան
Ռայա Ռուբենի Խասապետյան, հայ արձակագիր, լրագրող, թարգմանիչ, Հայաստանի գրողների միության անդամ (1985)։ ՀԽՍՀ վաստակավոր ժուռնալիստ (1982)։
Կենսագրություն
Ռայա Խասապետյանը ծնվել է Արցախի Հադրութի շրջանի Մեծ Թաղեր գյուղում։ 1958 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ Աշխատել է Հայաստանի գրողների միությունում, Գրական թերթում, վարել է քննադատության, արվեստի և գիտության, հրապարակախոսության բաժինները։ Գրական մամուլում տպագրվել են Խասապետյանի բազմաթիվ հոդվածներ, ակնարկներ, հարցազրույցներ, գրախոսություններ՝ նվիրված արվեստի և գիտության, մշակույթի զանազան խնդիրներին, ինչպես նաև պատմվածքներն ու թարգմանությունները ։
Արտաքին հղումներ
Ռայա Խասապետյանի ծննդյան 80-ամյակը
Կատեգորիա:Հայ արձակագիրներ Կատեգորիա:Հայ լրագրողներ Կատեգորիա:Հայ թարգմանիչներ Կատեգորիա:Հայաստանի գրողների միության անդամներ Կատեգորիա:ԵՊՀ շրջանավարտներ Կատեգորիա:ԽՍՀՄ գրողների միության անդամներ
Կանցանո
Կանցանո (Canzano), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 1809 մարդ, բնակչության խտությունը կազմում է 113 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 64020, հեռախոսային կոդ՝ 0861:
Կատեգորիա:Իտալիայի բնակավայրեր
Թայմլես
«Թայմլես» կամ «Թանկարժեք քարերի եռերգություն» (Edelstein Trilogie), ֆանտաստիկ ժանրի վիպաշար՝ բաղկացած երեք գրքից։ Հեղինակը գերմանացի բանաստեղծուհի Քերստին Գիերն է։ Հեղնինակը եռագրությունը թղթին է հանձնել 2007-ից 2011 թվականներին։ Այլընտրանքային անվանումը՝ «Սերը բոլոր ժամանակների միջով»։
Բնաբան
Իր եռերգության մեջ Քերստին Գիերը պատմում է ժամանակի միջով ճանապարհորդությունների, սիրո և հավատարմության, դավաճանության և խարդավանքի, ստի և քավության մասին։
Պատմություն
Եռերգության 1-ին գիրքը 2013 թվականին էկրանավորվել է Գերմանիայում ։ 2014 թվականին նկարահանվեց 2-րդ գրքի ֆիլմը ։ 2016 թվականին էկրանավորվել է «Թայմլես» եռագրության երրորդ մասը՝ վերջին գիրքը։
Ամրագոմ (Էջմիածնի գավառ)
Ամրագոմ, գյուղ Արևելյան Հայաստանում, Երևանի նահանգի Էջմիածնի գավառում։ Գտնվում է Վաղարշապատ քաղաքից հարվ-արևմուտք ։
Ռեվալվացիա
Ռեվալվացիա (լատիներեն՝ valere — նշանակություն, արժեք ունենալ), երկրի դրամական միավորի ոսկու պաշտոնական պարունակության ավելացում կամ դրա արժույթյի կուրսի փաստացի բարձրացում։ Այլ երկրների արժույթների նկատմամբ բարձրացնելով տվյալ երկրի արժույթյի կուրսը՝ ռեվալվացիան թանկացնում է արտահանվող ապրանքները (օտարերկրյա արժույթյով արտահայտված) և, այդպիսով, համաշխարհային շուկայում թուլացնում երկրի մրցունակությունը, արգելակում նրա ապրանքների արտահանումը։ Իջեցնելով ներմուծվող ապրանքների գինը (ազգային արժույթյով արտահայտված)՝ ռեվալվացիան բարձրացնում է դրանց նկատմամբ եղած պահանջարկը և ավելացնում ներմուծումը։ Իր արժույթն ռեվալվացրած երկրում օտարերկրյա կապիտալի ներդրումը դառնում է անշահավետ, իսկ սեփական կապիտալի արտահանումը՝ շահավետ։ Միջազգային տուրիզմի բնագավառում՝ ուղևորության թանկության պատճառով օտարերկրյա զբոսաշրջիկների ներհոսքից ստացվող եկամուտը կրճատվում է, սակայն խթանվում է տեղացի զբոսաշրջիկների ուղևորությունն արտասահման, որոնց համար օտարերկրյա արժույթն դառնում է էժան։ Ռեվալվացիան իրականացվում է նաև տվյալ երկրի առևտրական հաշվեկշռի ակտիվ սալդոյի աճը կանգնեցնելու նպատակով։ Այդպիսի ռեվալվացիան երբեմն կատարվում է այլ երկրների կամ միջազգային արժույթֆինանսական կազմակերպությունների թելադրանքով։
Կատեգորիա:Տնտեսագիտություն Կատեգորիա:Ֆինանսներ Կատեգորիա:Տնտեսագիտական տերմիններ
Դուդեն
Դուդեն, անդունդ։ Գտնվում է Դիարբեքիրի մարզի հյուսիս-արևմուտքում, Ջերմիկ գավառակի և Չնքուշի միջև, Ենիքյոյի մոտ։ Տեղի այժմյան բնակիչները՝ զազաները, Դուդենը անվանում են Հայոց գերեզման։ Ըստ տեղեկությունների, 1915 թվականի Մեծ եղեռնի ժամանակ թուրքերը Դուդեն են վիժեցրել շուրջ 100 հազար հայերի։ Սկզբում Ենիքյոյ վերաբնակեցնելու պատրվակով բերել են Ջերմիկ գավառակի (որը հնուց ի վեր հայաբնակ էր) հայ տղամարդկանց և նետել անդունդը, ապա՝ կանանց ու երեխաներին, այնուհետև Դիարբեքիրից, Ուրֆայից, Ադըյամանից, և Աազըղից թուրքական իշխանությունների կողմից տեղահանված հայերին։
Կատեգորիա:Հայոց ցեղասպանություն
Դենի Ամանկվաա
Դենի Կվասի Ամանկվաա (Danny Kwasi Amankwaa, ), դանիացի ֆուտբոլիստ, կիսապաշտպան։
Ակումբային կարիերա
Դենին իր կարիերան սկսել է «Բրյոնսհյոյ» ֆուտբոլային ակումբում։ Այնուհետև հարձակվողը տեղափոխվել է դանիական «Կոպենհագենի» պատանեկան թիմ։
2012 թվականի հոկտեմբերի 29-ին Ամանկվաան կատարել է իր նորամուտը Դանիայի առաջնությունում՝ մասնակցելով «Հորսենս» ակումբի դեմ խաղին ։ 2012 թվականի նոյեմբերի 1-ին Դենին խփել է իր առաջին գոլը «Կոպենհագենի» կազմում՝ աչքի ընկնելով Դանիայի գավաթի խաղարկության՝ «Սեներեյուսկ» ակումբի դեմ խաղում ։
Ամանկվաան իր խաղով գրավել է «Չելսիի», «Արսենալի» և «Այաքսի» սկաուտների ուշադրությունը, բայց որոշել է մնալ Դանիայում ։ 2012 թվականի նոյեմբերի 22-ին Ամանկվաան իր առաջին հանդիպումն է անցկացրել եվրագավաթներում՝ փոխարինման դուրս գալով Եվրոպայի լիգայի 2012/13 մրցաշրջանի խմբային փուլի՝ նորվեգական «Մոլդե» ակումբի դեմ խաղում ։
2012 թվականի նոյեմբերի 30-ին Դենին նոր եռամյա պայմանագիր է կնքել «Կոպենհագենի» հետ ։
2014 թվականի մայիսին Ամանկվաան երկարաձգել է պայմանագրի ժամկետը մինչև 2017 թվականի ամառ ։
2014 թվականի դեկտեմբերի 7-ն Դենին խփել է իր առաջին գոլը Դանիայի առաջնությունում ։ 2015 թվականի ապրիլի 26-ին Ամանկվաան «Ռանդերս» ակումբի դեմ խաղում ստացել է աքիլեսյան ջլի վնասվածք, որի պատճառով գրեթե կես տարի չի խաղացել ։
Կարիերան հավաքականում
Ամանկվաան մասնակցել է 2011 թվականին Սերբիայում անցկացվող Եվրոպայի պատանեկան առաջնության եզրափակիչ հատվածին։ Մրցաշարի ընթացքում նա մասնակցել է երեք խաղի  ։
Դենին ընդգրկվել էր Դանիայի երիտասարդական հավաքականի հայտացուցակում՝ մասնակցելու 2011 թվականի աշխարհի առաջնությանը ։ Մեքսիկայում անցկացվող մրցաշարում Ամանկվաան մասնակցել է իր թիմի երկու խաղերին ։
Արտաքին հղումներ
Կատեգորիա:Դանիացի ֆուտբոլիստներ Կատեգորիա:Կոպենհագենի ֆուտբոլիստներ
Մարքսհայմ
Մարքսհայմ (Marxheim), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2585 մարդ է (2010 թվականի դեկտեմբերի 31–ի տվյալներով )։ Զբաղեցնում է 46.46 կմ² տարածք։ Պաշտոնական կոդ՝ 09 7 79 178։
Կրթությունը Հյուսիսային Կորեայում
Կրթությունը Կորեայի Ժողովրդա-Դեմոկրատական Հանրապետությունում (조선민주주의인민공화국의_교육조선민주주의인민공화국의_교육), համընդհանուր պետական կրթություն, որը ֆինանսավորովում է Հյուսիսային Կորեայի կառավարության կողմից։ Հյուսիսային Կորեայում կրթությունը պարտադիր է և անվճար։ Բնակչության գրագիտության աստիճանը շատ բարձր է՝ 99%։ Երեխաները մեկ տարի կրթություն են ստանում մանկապարտեզում, այնուհետև չորս տարի սովորում են տարրական դպրոցում, որին հաջորդում է վեցամյա միջին դպրոցը և հետո ընդունվում են համալսարան։ Հարավային Կորեայի ամենահեղինակավոր համալսարանը Կիմ Իլ Սոնգի անվան համալսարանն է։ Հյուսիսային Կորեայում կան նաև այնպիսի հայտնի համալսարաններ, ինչպիսիք են Կիմ Չխեկի անվան ճարտարագիտական համալսարանը, Օտար լեզուների համալսարանը, որը սովորեցնում է դիվանագետներին և առևտրային բնագավառի չինովնիկներին ազատ տիրապետել օտար լեզուների և Կիմ Խյոն Ջինի անվան համալսարանը, որը պատրաստում է ուսուցիչներ։
Պհենյանի գիտությունների և տեխնոլոգիաներրի համալսարանն սկսել է կառուցվել 2001 թվականին և մեծ ֆինանսավորում է ստացել կորեացի և ամերիկացի ավետարանականների կողմից։ Համալսարանի առաջին դասարանը պետք է բացվեր 2003 թվականին, սակայն եղան որոշակի հետաձգումներ, և համալսարանը բացվեց 2010 թվականի աշնանը ։
Մինչճապոնական ժամանակաշրջան
Կրթությունը խաղացել է և խաղում է կարևոր դեր ավանդական Կորեայի և ժամանակակից Կորեայի Ժողովրդա-Դեմոկրատական Հանրապետության սոցիալական և մշակութային զարգացման մեջ։ Չոսոնի արքայատոհմի ժամանակ արքայական պալատն ստեղծում է դպրոցների համակարգ․ մայրաքաղաքի չորս կենտրոնական միջին դպրոցում և գավառներում դասվանդվում էր կոնֆուցիականություն։ Բացի այդ գործում էր տարրական դպրոցի ոչ պետական աջակցություն։ 15-րդ դարի ընթացում պետության կողմից աջակցություն ստացող դպրոցների կրթության որակը վատացավ, և վերջիններս փոխարինվեցին սովոնաներով` 16-րդ դարի ոչ կոնֆուցիանական վերածննդի կենտրոններով։ Բարձրագույն կրթություն հնարավոր էր ստանալ Սոնգյուգվանի Սեուլյան կոնֆուցիական ազգային համալսարանում։ Վերջինիս ուսանողների թիվը սահմանափակվում էր 200-ով, ովքեր հանձնել են սովորական պետական քննություններ, իսկ հետո պատրաստվել են ավելի բարդ քննությունների ։
19-րդ դարի վերջում և 20-րդ դարի սկզբում կրթական բանագավառում մեծ փոփոխություններ եղան։ Սովոնաները փակվեցին կենտրոնական կառավարության կողմից։ Քրիստոնյա միսիոներները ստեղծեցին ժամանակակից դպրոցներ, որտեղ կրթությունը համապատասխանում էր արևմտյան կրթական չափանիշներին։ Դրանց թվում էր նաև աղջիկների համար նախատեսված առաջին դպրոցը՝ Իխվայի աղջիկների դպրոցը, որը կառուցվել է 1886 թվականին, Հանյանում ամերիկացի միսիոներ-մեթոդիստների կողմից, որպես տարրական դպրոց։ Վերջին տարիներին քրիստոնյա միսիոներների և այլ մասնավոր անձանց կողմից ֆինանսավորվել է 3000 մասնավոր դպրոց, որտեղ դասավանդվում էին ժամանակակից առարկաներ երկու սեռի ներկայացուցիչների համար։ Այդ դպրոցների մեծ մասը տեղակայված է երկրի հյուսիսում։
Ճապոնիայի տիրապետության տակ
Այն բանից հետո, երբ 1910 թվականին Ճապոնիան գրավեց Կորեան, գաղութային վարչակարգը կրթական նոր համակարգ ստեղծեց, որը ուներ երկու նպատակ՝ կորեացիներին տալ նվազագույն կրթություն, որպեսզի նրանք պատրաստ լինեն ստանալ երկրորդական դեր ժամանակակից տնտեսությունում, հավատարիմ լինեն կայսրին և ապահովել բարձր որակի կրթություն ճապոնացի եկվորների համար, որոնք մեծ քանակությամբ հաստատվում էին Կորեական թերակղզում։ Ճապոնացիները մեծ ռեսուրսներ էին ներդնում երկրորդ նպատակի իրականացման համար, մինչդեռ կորեացիների հնարավորությունները սահմանափակ էին։ Պետական համալսարանը բացվել է 1923 թվականին, Կեյձյոյում,Տոկիոյի համալսարանի օրինակով, սակայն կրթություն ստանալու թույլտվություն ունեցող կորեացիների թիվը երբեք չի անցել 40 տոկոսից. մնացած ուսանողները եղել են ճապոնացիներ։ Կորեացիներին բարձրագույն կրթություն ստանալու հնարավորություն տալիս էին նաև մասնավոր համալսարանները, այդ թվում նաև միսիոներների կողմից հիմնվածները, ինչպիսիք են Սունսուլի համալսարանը Հեյձյոյում և Կորեական (Չոսոնյան) քրիստոնեական քոլեջը Կեիձյոյում ։
Կորեայի Ժողովրդա-Դեմոկրատական հանրապետություն
Կորեայի Ժողովրդա-Դեմոկրատական հանրապետության հռչակումից հետո երկրի կրթական համակարգը հիմնականում կառուցված էր Խորհրդային Միության կրթական համակարգի օրինակով։ Ըստ որոշ աղբյուրների, այդ ժամանակ Հյուսիսային Կորեայի դպրոցահասակ երեխաներից երկու երրորդը չէին հաճախում դպրոց, իսկ մեծահասակների մեծ մասը, որոնց թիվը 2,3 միլլոն էր, անգրագետ էին։ 1950 թվականից տարրական դպրոց հաճախելը դարձավ պարտադիր։ Սակայն Կորեական պատերազմի սկսվելը խանգարեց համընդհանուր տարրական կրթությանը հասնելու նպատակին, այն ձգձգվեց մինչև 1956 թվականը։ 1956 թվականին տարրական և միջին պարտադիր կրթության համակարգը հաջողությամբ ներդրվեց։ 1958 թվականին ներդրվեց պետության կողմից դպրոցներում համընդհանուր կրթության ֆինանսավորման համակարգը․ անվճար էին ոչ միայն ուսուցումը, այլ նաև դասագրքերը, համազգեստը, սնունդը և դասասենյակի կահավորումը ։ 1967 թվականին պարտադիր է դառնում իննամյա կրթությունը, իսկ 1975 թվականին պարտադիր է դառնում տասնմեկամյա կրթությունը, որը ներառում էր մեկամյա նախադպրոցական և տասնամյա տարրական ու միջին կրթությունը։ Կրթական այս համակարգը մնաց անփոփոխ մինչև 1993 թվականը։ Կիմ Իլ Սոնգն իր 1983 թվականի Փհենյանի հարավային գավառների (ղեկավարվում էին Կորեայի Հանրապետության կողմից) կրթության նախարարներին ուղղված ելույթում ասաց, որ համընդհանուր պարտադիր բարձրագույն կրթությունը պետք է ներդրվի «մոտ ապագայում»։ Այդ ժամանակ սովորողները որևէ ծախս չունեին դպրոցներում, քանի որ պետությունը վճարում էր երկրի բնակչության գրեթե կեսի՝ 18,9 միլիոն մարդու կրթության համար։. 2012 թվականի սեպտեմբերին Հյուսիսային Կորեայի խորհրդարանի 12-րդ գումարման 6-րդ նստաշրջանի ժամանակ ընդունվում է «Տասներկուամյա պարտադիր կրթության ներդրման օրենքը», որի մեջ նաև խոսվում էր վեցամյա միջին դպրոցի բարենորոգումների մասին։ Բարեփոխումներից հետո կրթական նոր համակարգն ուներ հետևյալ տեսքը՝ վեցամյա տարրական դպրոց, եռամյա միջին դպրոց, եռամյա ավագ դպրոց ։
Տարրական և միջին կրթություն
1990-ական թվականների սկզբներին պարտադիր տարրական և միջին կրթությունը տարանջատվեց․ մեկամյա կրթություն մանկապարտեզում, քառամյա կրթություն տարրական դպրոցում, որտեղ սովորում էին 6-9 տարեկան երեխաները և միջին դպրոց՝ նախատեսված 10-15 տարեկան երեխաների համար։ Մանկապարտեզում սովորում են 4-6 տարեկան երեխաները երկու տարի, բայց կրթության միայն վերջին տարին է համարվում պարտադիր։
1980-ական թվականների կեսին տարրական և միջին դպրոցների թիվը կազմում էր 9530։ Տարրական դպրոցն ավարտելուց հետո աշակերտներն ընդունվում են սովորական միջին դպրոց, կամ մասնագիտացված դպրոց, որտեղ շեշտը դրվում է երաժշտության, արվեստի կամ օտար լեզուների վրա։ Այդ դպրոցներում դասավանդվում են ինչպես պարտադիր, այնպես էլ հատուկ առարկաներ։ Օրինակ՝ Մանգյոնդեսկի հեղափոխական ինստիտուտը կարևոր մասնագիտացված դպրոց է։
1990-ական թվականներին սովորողները ավարտում էին համընդհանուր պարտադիր կրթությունը 16 տարեկանում։ Ամերիկացի ժողովրդագիրներ Նիկոլաս Էբերշտադը և Ջուջիտ Բանիստերը պնդում էին, որ Հյուսիսային Կորեայի՝ 1980-ական թվականների վիճակագրական տվյալների համաձայն՝ երկրի տարրական դպրոցում սովորում էր 1,49 միլիոն երեխա (1987), իսկ միջին դպրոցում՝ 2,66 միլիոն (1987)։ Այս թվի համեմատությունը դպրոցական հասակի երեխաների ընդհանուր թվի հետ ցույց է տալիս, որ երեխաների 96%-ը հաճախում են տարրական և միջին դպրոցներ։
Հասարակական կրթություն
1977 թվականին Կիմ Իլ Սոնգը իր «Հասարակական կրթության թեզիսներ» աշխատությունում ներկայացրել է հասարակական կրթության բաղադրիչները։ Պիոներական կորպուսներում և Սոցիալիստական, բանվորական, երիտասարդական լիգայում երիտասարդները ուսումնասիրում են թիմային և կազմակերպված կյանքի էությունը, որոշները պատրաստվում են, որպեսզի ընդունվեն Աշխատավորական կուսակցություն։ Սոցիալիստական, բանվորական, երիտասարդական լիգայի կենտրոնական կոմիտեի կողմից ղեկավարվող ուսանողական և դպրոցական դահլիճներում ու պալատներում երիտասարդները մասնակցում են տարբեր արտադասարանային միջոցառումների։ Գործում են նաև մշակութային համալիրներ՝ գրադարաններ և թանգարաններ, հուշարձանները և Կորեական հեղափոխության պատմական վայրեր, իսկ մամուլը ներկայացնում է հասարակական կրթության նպատակները։ Փհենյանի շատ շրջաններում կան դպրոցական պալատներ, որոնք ունեն մարմնամարզության և թատրոնի դահլիճներ։ Վառ օրինակ է Մագնյոդե շրջանի դպրոցական պալատը։ Այս վայրերում անցկացվում են քաղաքական դասախոսություններ և սեմինարներ, քննարկումներ, գիտական ֆորումներ և պոեզիայի երեկոներ։ 1990-ական թվականների սկզբին գրեթե 10000 երեխաներ այցելում էին դպրոցական և մանկական պալատներ։
Բարձրագույն կրթություն
Բարձրագույն ուսումնական հաստատությունները իրենց մեջ ներառում են քոլեջներ և համալսարաններ․ քոլեջներ, որոնք տարվա ընթացքում պատրաստում են ուսուցիչներ մանկապարտեզում, տարրական և միջին դպրոցներում աշխատելու համար, կատարելագործված տեխնիկայի քոլեջ երկամյա կամ եռամյա ուսումնական ծրագրով, բժշկական քոլեջ(6 տարի),գիտությունների, ճարատագիտութան, երաժշտության, օտար լեզուների և ռազմական քոլեջներ ու ակադեմիաներ։ 1980 թվականին Հյուսիսային Կորեայում գործում էին 170 բարձրագույն հաստատություններ և 480 մասնագիտացված դպրոցներ։ 1987 թվականին 220000 աշակերտ սովորում էր բարձրագույն մասնագիտացված դպրոցների երկամյա կամ եռամյա դասընթացներում, իսկ 301000 աշակերտ քոլեջների և համալսարանների քառամյա կամ վեցամյա դասընթացներում։ Ըստ Նիկոլաս Էմբերշտադի և Ջուդիթ Բանիստերի 16 տարեկան և ավելի բարձր բնաչությանը 13,7 տոկոսը, 1987-1988 թվականներին սովորում էին կամ ավարտել էին բարձրագույն կրթական ինստիտուտներ։ 1988 թվականին իրագործվում է նշանակված նպատակը․ «1,3 միլլիոն մտավորականների բանակը»՝ բարձրագույն ուսումնական հաստատությունների շրջանավարտները։ Սա մեծ քայլ էր ամբողջ հասարակությանը ինտելեկտուալ դարձնելու նպատակին հասնելու համար։
Ռեվերբերացիա
Ռեվերբերացիա ( — անդրադարձում [reverberare — ետ շպրտել]), փակ շենքերում (սրահներում) ձայնի աստիճանական մարումը՝ ձայնի աղբյուրն անջատելուց հետո։ Շենքի օդային ծավալը շատ մեծ թվով սեփական հաճախականություններով բարդ տատանողական համակարգ է։
Կրթությունը Հյուսիսային Կորեայում
Բարձրագույն կրթություն
Հյուսիսային Կորեայի յուրաքանչյուր համալսարան պետք է ընդուներ ծառայող զինվորների (ավելի քան երեք տարի ծառայած) հստակ տոկոս (20-30%) և աշխատողներ 5 և ավելի տարիների աշխատանքային փորձով։
Ռեվերբերացիա
Սեփական տատանումներից յուրաքանչյուրն ունի մարման իր գործակիցը, որը պայմանավորված է սահմանափակող մակերևույթներից անդրադարձման և տարածման ժամանակ ձայնի կլանումով։ Այդ պատճառով աղբյուրի գրգոած տարբեր հաճախականությունների սեփական տատանումները մարում են ոչ միաժամանակ։ Բնութագրվում է ոեվերբերացիայի ժամանակով, որի ընթացքում ձայնի ինտենսիվությունը նվազում է 106 անգամ։
Կորտինո
Բնակչությունը կազմում է 845 մարդ, բնակչության խտություն՝ 14 մարդ/կմ²։ Զբաղեցնում է 62 կմ² մակերես։ Փոստային ինդեքս՝ 64040։ Հեռախոսային կոդ՝ 0861 ։
Կրթությունը Հյուսիսային Կորեայում
Բարձրագույն կրթություն
1946 թվականի հոկտեմբերին հիմնված Կիմ Իլ Սոնգի համալսարանը երկրի միակ բազմակողմանի զարգացած համալսարանն է, որը առաջարկում է բակալավրի, մագիստրոսի և գիտությունների դոկտորի աստիճան։ Այն բարձրակարգ համալսարան է, որտեղ 1990-ական թվականներին սովորում էր 16000 ուսանող (դասերը անկացվում էին ամբողջ և կես աշխատնքային օրերով)։ Ըստ մի տեսաբանի «Կիմ Իլ Սոնգի համալսարանը հյուսիսկորեական կրթության և հասարակական համակարգի գագաթնակետն է»։ Համալսարան ընդունվելը բավականին մրցակցային է։ Ըստ ԱՄՆ-ում ապրող կորեացի հետազոտողների, որոնք այցելել են համալսարան 1980-ական թվականներին, համալսարան էր ընդունվում յուրաքանչյուր 5-6 դիմորդից միայն մեկը։ Ընդունելության գլխավոր չափանիշներից էր ավագ դպրոցի գնահատականները, սակայն քաղաքական չափանիշները պակաս կարևոր չէին ընդունելության ժամանակ։ Ովքեր ցանկանում էին մեծացնել բարձրագոույն կրթական հաստատություններ ընդունվելու իրենց շանսերը, պետք է առաջ քաշվեին տեղական «քոլեջային երաշխավորող հանձնաժողովի կողմից» մինչև կընտրվեին տարածշրջանային և գավառային հանձնաժողովների կողմից։
Ռեվերբերացիա
Ռեվերբերացիայի ավելցուկային տևողությունն առաջ է բերում տհաճ դղրդյուն, իսկ անբավարար տևողությունը՝ խիստ ընդհատուն և երաժշտական «հյութեղությունից» զուրկ հնչողություն։ Արհեստականորեն ստեղծվող ռեվերբերացիայի որոշակի սահմաններում նպաստում է հնչողության բարելավմանը՝ առաջացնելով սրահի լավ «ռեզոնանսի» զգացողություն։ Ռեվերբերացիա է կոչվում է նաև ետհնչողության երևույթը, որն զգացվում է հատկապես ծովում, երբ սկզբնական ձայնն անդրադառնում և ցրվում է հատակից (հատակային ռեվերբերացիա) ալեկոծված մակերևույթից (մակերևութային ռեվերբերացիա․) կամ ջրային միջավայրի անհամասեռություններից, ձկներից և կենսաբանական այլ օբյեկտներից (ծավալային ռեվերբերացիա)։
Կորտինո
Բնակչության մեծ մասն ապրում է Կորտինոյի շրջակայքում ցրված փոքր գյուղերում։ Բնակչությունը դանդաղորեն նվազել է վերջին տարիներին, քանի որ մարդիկ տեղափոխվել են ավելի մեծ և զարգացած Տերամո։ Մինչև 1816 թվականը Կորտինոն դեռ երկու Սիցիլիաների թագավորության մաս է կազմել։ Կորտինոն այն 29 լեռնային գյուղերից մեկն է, որոնք ձևավորել են «Stato di Roseto»-ն, ինչպես այն ժամանակ անվանել են Աբրուցո Ուլտեորիորե I, որն այսօր հայտնի է որպես Տերամոյի նահանգ։ Վարչական փոփոխությունները տեղի են ունեցել 1868 թվականին՝ Իտալիայի միավորումից հետո, երբ վերացվել է Վալե Սան Ջովանիի համայնքային կարգավիճակը։ Կոլեգիլեսկոն, Կազանովան և Ֆաետոն այդ ժամանակ ընդգրկված են եղել Կորտինոյի կոմունայի կազմում։
Կրթությունը Հյուսիսային Կորեայում
Բարձրագույն կրթություն
Կիմ Իլ Սոնգի համալսարանի քոլեջների և ֆակուլտետների կրթական ծրագրերը, իրենց մեջ ներառում էին տնտեսագիտությունը, պատմությունը, փիլիսոփայությունմ օտար լեզուները և գրականությունը, աշխարհագրությունը, ֆիզիկան, մաթեմատիկան, քիմիան, միջուկային էներգիան, կենսաբանությունը և ինֆորմատիկան։ Հռաշվվում է ֆակուլտետի շուրջ 3000 անդամ, ներառյալ դասախոսական և հետազոտական անձնակազմը։ Բոլոր ֆակուլտետները տեղակայված են ժամանակակից, բազմահարկանի շենքերում, որոնք գտնվում են Փհենյանի հյուսիսային մասում։ Հարվարդի և Ուելսի համլասարանների, Ուորթոնի բիզնես դպրոցի և սինգապուրցի դիպլոմավոր մասնագետների համատեղ ջանքերով ստեղծած «Choson Exchange» ոչ կոմերցիոն կազմակերպությունը Կիմ Իլ Սոնգի համալսարանի հետ ղեկավարում է ֆինանսների, բիզնեսի և տնտեսագիտութան խորհրդատվական և կրթական ծրագրերը, և Հյուսիսային Կորեայի պետական զարգացման բանկը ։ Այդ ծրագրերը նախատեսված են մինչև 40 տարեկան հյուսիսկորեացիների համար, իսկ OpenCourseWare միավորման նյութերը և կայքի դասախություններն ապահովում են ուսուցում ամբողջ տարվա ընթացքում։
Գորիսի Ակսել Բակունցի անվան թիվ 1 դպրոց
Գորիսի Ակսել Բակունցի անվան թիվ 1 դպրոց, տարրական, միջնակարգ և ավագ դպրոց ՀՀ Սյունիքի մարզի Գորիս քաղաքում։
Կրթությունը Հյուսիսային Կորեայում
Բարձրագույն կրթություն
Փհենյանի գիտությունների և տեխնոլոգիաների ինստիտուտը, որը պետք է բացվեր 2008 թվականին, միակ բարձրագույն ուսումնական հաստատությունն է երկրում, որը հիմնած է և ֆինանսավարովում է Էվանգելիստական եկեղեցու կողմից և երկու Կորեաներից և ԱՄՆ-ից եկած մարդկանց համատեղ ձեռնարկությունն է։ Այդ համալսարանը նախատեսում է ամեն տարի ընդունել 200 ուսանող մագիստրոսի և գիտությունների թեկանածուի աստիճաններով երկու Կորեաներից։ Նաև ֆակուլտետի կեսը կազմված կլինի արտասհմանյան համալսարններից և հետազոտական ինստիտուտներից հրավիրված դասախոսներից։ Համալսարանում դասերը կանցկացվեն ինչպես կորեերեն, այնպես էլ անգլերեն լեզուներով։ Բացի այդ Փհենյանի բիզնեսի դպրոցը առաջարկում է կարճատև դասընթացներ օտարերկրյա մասնագետների մասնակցությամբ ։
Կորտինո
Կորտինոյի կոմունալ արխիվները գրեթե ամբողջությամբ ոչնչացվել են 1943 թվականին։
Գորիսի Ակսել Բակունցի անվան թիվ 1 դպրոց
Աղբյուրներ
Կատեգորիա:Գորիսի դպրոցներ Կատեգորիա:1884 հիմնադրումներ
Կորտինո
Արտաքին հղումներ
Կատեգորիա:Իտալիայի բնակավայրեր
Կրթությունը Հյուսիսային Կորեայում
Կրթություն մեծերի համար
Քանի որ Հյուսիսային Կորեայի իշխանությունը մեծ կարևորություն է տալիս հասարակաության բոլոր անդամների անընդհատ կրթության վրա, մեծերի համար նախատեսված կրթությունը ակտիվորեն խրախուսվում է։ Փաստացիորեն երկրի յուրաքանչյուր քաղաքացի մասնակցում է մի քանի կրթական ծրագրերի «փոքր ոսւոմնական խմբերի» ձևաչափով։ 1980-ական թվականներն, Հյուսիսային Կորեայում ավագ սերնդի գրագիտությունը կազմում էր 99 տոկոս ։
Ռեվերբերացիա
Կատեգորիա:Ակուստիկա Կատեգորիա:Ձայն
Ջեյն Ադամս
Կենսագրություն
Սովորել է Ռոքֆորդի կանանց վարժարանում։
Ջեյնը ընկերուհու՝ Է․ Սթարի հետ միասին բրիտանական Թոյնբի Հոլ բարեգործական կենտրոնի նման ստեղծեց կենտրոն, որը նախատեսված էր ոչ միայն Չիկագո, այլև ԱՄՆ մնացած քաղաքներ ներգաղթած Եվրոպացի ընտանիքների համար։ Բարեգործական կենտրոնում կար մսուր մանկապարտեզ, գրադարան, սպորտդահլիճ, արհեստագործական սենյակ, խոհանոց, գեղարվեստական ստուդիա, աշխատանքի թանգարան, երիտասարդ աշխատողների գիշերօթիկ, որոնք նախատեսված էին աշխատող կանանց և նրանց ընտանիքների համար։
Այս գաղափարը կիրառվել է նաև Ռուսաստանում՝ Ստանիսլավ Շացկիի և Ալեքսանդր Զելենկոյի կողմից, ովքեր Մոսկվայում ստեղծել էին «Սեթլմենթ» մշակութային- լուսավորչական կենտրոնը։ Սրանց համագործակից կազմակերպություն էր նաև «Լիգովսկիի ազգային տունը», որը ստեղծվել էր Սանկտ Պետերբուրգում՝ կոմսուհի Սոֆիա Վլադիմիրովնա Պանինայի կողմից ։
Արտաքին հղումներ
Կատեգորիա:Ամերիկացի սոցիոլոգներ Կատեգորիա:Ամերիկացի փիլիսոփաներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Ամերիկացի նոբելյան մրցանակակիրներ Կատեգորիա:Ամերիկացի սոցիալիստներ Կատեգորիա:Քաղցկեղից մահացածներ Կատեգորիա:Կին սոցիոլոգներ Կատեգորիա:Նոբելյան մրցանակի կին դափնեկիրներ Կատեգորիա:20-րդ դարի կին գրողներ Կատեգորիա:Ամերիկացի սուֆրաժիստներ Կատեգորիա:20-րդ դարի ամերիկացի կին գրողներ Կատեգորիա:Ամերիկացի սոցիալական աշխատողներ Կատեգորիա:Ամերիկացի լրագրողներ
Բաս (այլ կիրառումներ)
Բաս, կարող է վերաբերել՝
Արետուսա
Արետուսա, Արետուզա, (Ἀρέθουσα), հին հունական դիցաբանության մեջ նիմփա - որսորդուհի է, ում սիրահարվել էր գետերի աստված Ալփեոսը։
Ալփեոսը երկար հետանդեց նրան, Արետուսան աղաչեց Արտեմիդային և վերածվեց աղբյուրի ։ Բնակվեց Սիրակուզայի մոտ գտնվող Օրտիգիա կղզու վրա և վերածվեց աղբյուրի, որը հաստատել էր դելփյան պատգամախոսը ։ Էգիոնից Սիրակուզա ծովով առաքում էին տորթեր ։ Նա պատմեց Դեմետրային, որ Հադեսը փախցրել է Պերսեփոնեին ։ Սա նշել է Վերգիլիոսը ։ Գիգինը սխալմամբ նրան գրանցել է ներեիդների շարքին ։
Արետուսայի անունն է կրում Սիրակուզայի պատմական կենտրոնում գտնվող մի աղբյուր։
Նրա անվամբ կա նաև աստերոիդ և նավաշար Բրիտանական նավատորմում։
Ծանոթագրություններ
Կատեգորիա:Հին հունական դիցաբանություն Կատեգորիա:Նիմփաներ Կատեգորիա:Ներեուհիներ
4finance
4Ֆայնենս (4finance) ֆինանսական ընկերությունների խումբն ապահովում է ֆինանսական ծառայություններ աշխարհի մի շարք երկրներում։ Հիմնված լինելով 2008 թվականին` ներկայումս 4Ֆայնենսն ունի գրասենյակներ Ռիգայում, Լոնդոնում, Մայամիում և Խմբի անդամ ընկերությունների միջոցով գործունեություն է ծավալում աշխարհի 17 երկրներում՝ ԱՄՆ, Արգենտինա, Բուլղարիա, Դանիա, Դոմինիկյան Հանրապետություն, Իսպանիա, Լատվիա, Լեհաստան, Լիտվա, Հայաստան, Մեքսիկա, Շվեդիա, Չեխիա, Ռումինիա, Սլովակիա, Վրաստան և Ֆինլանդիա։ 2016 թվականի դեկտեմբերից այս ֆինանսական խմբի առանցքային հանդիսացող 4Ֆայնենս Հոլդինգ բաժնետիրական ընկերության գործադիր տնօրենն է Գեորգիոս Գերոգակոպուլոսը։ Խմբի ֆինանսական հաշվետվությունները պարբերաբար հրապարակվում են խմբի կայքէջում [1]: Ստեղծման օրվանից ի վեր 4Ֆայնենս խմբի ընկերություններում ներգրավվել է ավելի քան 3500 աշխատակից ամբողջ աշխարհում։
4Ֆայնենս խումբ ընկերությունների կողմից առաջարկվող ֆինանսական ծառայությունները ներառում են կարճաժամկետ վարկեր (միանգամյա վճարմամբ), սպառողական վարկեր և վարկային գծի տրամադրում։ Այն ամբողջ աշխարհում ճանաչելի է և հանդես է գալիս իր հետևյալ ապրանքանիշերով՝ Vivus, Zaplo, Fleksiuotto, Pozickomat, Kimbi, Onnen, Creditocajero, MyCredit, POS, Ondo, SMScredit և Onea .
Պատմություն
4Ֆայնենս խմբի մաս կազմող առաջին ընկերությունը հիմնադրվել է 2008 թվականին` Լատվիայում smscredit.lv կայքի մեկնարկով։ Նույն թվականին՝ ամիսներ անց, բացվել է ընկերության գրասենյակը Լեհաստանում։
2009 թվականին 4Ֆայնենս խումբը նոր մասնաճյուղ է բացում Ֆինլանդիայում։ Նույն թվականին Լատվիայում ներկայացնում է vivus.lv կայքը, որը խմբին հնարավորություն է տալիս սպասարկել մեծ թվով հաճախորդների։ 2009 թվականին 4Ֆայնենս խումբը սպասարկում է 100.000 հաճախորդ։
2012 թվականին Շվեդիայում առաջարկվում են դեպոզիտ ծառայություններ։ Խումբն ընդլայնում է իր գործունեությունը` ներգրավվելով Դանիայում, Լեհաստանում և Իսպանիայում։ Խմբի հիմնադրման օրվանից ի վեր գրանցվում են աննախադեպ ցուցանիշներ` մեկ օրվա ընթացքում տրամադրում է 10.000 վարկ և գրանցվում 4000 նոր հաճախորդ։ Գրանցված հաճախորդների ընդհանուր թիվն ամբողջ աշխարհում հասնում է 1 միլիոնի։
2013 թվականի առաջին կեսին 4Ֆայնենս խումբը գործունեություն է սկսում Վրաստանում, Չեխիայում, Սլովակիայում, իսկ դեկտեմբերին` նաև Բուլղարիայում։ Ամբողջ աշխարհում խմբի ընկերություններում ներգրավված աշխատողների թիվը հասնում է 670-ի։ Տրամադրված վարկերի քանակը` 4.2 միլիոն եվրոյի։
2014 թվականին 4Ֆայնենս խումը Ֆինլանդիայում և Լեհաստանում առաջարկում է վարկեր 24 ամիս մարման ժամկետով։ Նույն թվականին 4Ֆայնենս խումբ ընկերությունների կողմից տրամադրված վարկերի քանակը կազմում է 6.8 միլիոն, իսկ գրանցված հաճախորդների թիվը՝ 3.8 միլիոն մարդ ամբողջ աշխարհում։ 4ֆինանս խումբը վերանայում է կառավարման իր մոտեցումները և մշակում նոր`առավել արդյունավետ և նորարար համակարգ[2]: 2015 թվականին 4ֆայնենս խումբը մեկնարկում է իր աշխատանքները Հայաստանում, Ռումինիայում, Արգենտինայում, Մեքսիկայում և Միացյալ Նահանգներում։ 4ֆինանսի աշխատակիցների ընդհանուր թիվն աշխարհում հասնում է 1100-ի, տրամադրված վարկերի թիվը՝ 7.5 միլիոնի, գրանցված հաճախորդների թիվը՝ 4.2 միլիոնի։ 2015 թվականի տարեվերջին տրամադրված վարկերի ծավալն արժեքային արտահայտությամբ կազմում է 2,9 միլիարդ եվրո։ Հայաստանի Հանրապետությունում 4ֆինանսը ներկայացված է ի դեմս Գուդկրեդիտ ՈւՎԿ ՓԲԸ-ի, որն առաջարկում է օնլայն վարկեր Kimbi.am ապրանքանիշով, ինչպես նաև սպառողական վարկեր մինչև 2 միլիոն ՀՀ դրամ գումարի չափով։ Ընկերությունը Հայաստանում միաժամանակ աշխատանքներ է իրականցնում նաև սպառողների տեղեկացվածության բարձրացման ուղղությամբ և հանրությանն է ներկայացրել www.xelamitvark.am կայքը, որի նպատակը ֆինանսական ոլորտի վերաբերյալ սպառողների իրազեկումն է։
2016 թվականին 4ֆինանս խումբը գրասենյակ է բացում Դոմինիկյան Հանրապետությունում։ Տարեվերջին 4ֆինանս խումբ ընկերությունների կողմից ամբողջ աշխարհում տրամադրված վարկերի թիվը կազմում է 11.5 միլիոն։ Խումբն արագ աճում է՝ ցուցաբերելով զարգացման և կատարելագործման ձգտում բոլոր ոլորտներում։ 4ֆինանս խմբի առաքելությունը կայանում է ֆինանսական ոլորտում չափանիշներ սահմանելու մեջ։ 4ֆինանս հոլդինգ ԲԸ-ը ձգտում է լինել առցանց սպառողական վարկավորման ոլորտի առաջատարներից մեկը, լինել արդյունավետ, ակտիվ և նորարար, շարժվել առաջ եռանդով և գերազանցել սպասելիքները։
Ծանոթագրություններ
Կատեգորիա:Ֆրանսիայի ընկերություններ
Ժան Մաբիյոն
Ժան Մաբիյոն (Jean Mabillon, ), ֆրանսիացի գիտնական, պատմաբան, Սուրբ Մավրիուսի միաբանության, Մակագրերի և գեղարվեստական գրականության ակադեմիայի անդամ։
1664 թվականից աշխատել է Փարիզի Սեն-Ժերմեն-դե-Պրե աբբայության գրադարանում՝ մեկնություններով ու ծանոթագրություններով հագեցած բազմահատոր հրապարակումներ է արել Բենեդիկտյան ուխտի պատմության վերաբերյալ։ Ըստ ամերիկացի պատմաբան Ֆրից Սթերնի՝ Ժան Մաբիյոնն «իր դարի խոշորագույն մասնագետն է պատմության բնագավառում» ։
Ծանոթագրություններ
Կատեգորիա:Ֆրանսիացի պատմաբաններ Կատեգորիա:Ֆրանսիացի գիտնականներ Կատեգորիա:Ֆրանսիացի աստվածաբաններ
Կաստելալտո
Կաստելալտո (Castellalto), կոմունա Իտալիայում, գտնվում է Աբրուցո մարզում՝ Տերամո գավառում։
Բնակչությունը կազմում է 6973 մարդ, բնակչության խտությունը կազմում է 199 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 64020, հեռախոսային կոդ՝ 0861:
Առաքիչ դրոն
Առաքիչ դրոն (Delivery drone), զանազան տուփերի, սննդամթերքի կամ այլ ապրանքների տեղափոխման համար օգտագործվող անօդաչու թռչող սարք։
Օրենսդրություն
ԱԹՍ-ների կոմերցիոն առաջին փորձերը, որոնք իրականացվել են Tacocopter ընկերության կողմից՝ սննդամթերք առաքելու նպատակով, արգելափակվել են Ավիացիայի դաշնային վարչության կարգավորումներով ։ 2015 թվականի դրությամբ ԱԹՍ-ներով տուփերի առաքումն ԱՄՆ-ում արգելված է ։ 2015 թվականի մարտի 13-ին Շեֆիլդում FPS Distribution ընկերությունը ավարտել է իրականացրել է կոմերցիոն առաջին առաքումը անօդաչու թռչող սարքի կիրառմամբ ։
ԱԹՍ-ները կարող են դեղորայք և պատվաստանյութ տեղափոխել, ինչպես նաև հեռավոր և անմատչելի տարածաշրջաններում բժշկական նշուշներ ստանալ ։ Բժշկական դրոնները կարող են շտապ դեֆիբրիլյատորներ տեղ հասցնել վճռորոշ ժամանակահատվածում՝ սրտի կանգնումից անմիջապես րոպեներ անց, ինչպես նաև հնարավորություն ունեն հոսքերի փոխանակում (livestream communication) կատարել, ինչը թույլ է տալիս պարամեդիկներին հեռահար կերպով հետազոտել և կողմնորոշել տեղում գտնվողներին դեֆիբրիլյատորների օգտագործման եղանակի վերաբերյալ ։
2015 թվականի հուլիսին Ավիացիայի դաշնային վարչությունը թույլատրել է ԱՄՆ-ում դրոնի նման առաջին օգտագործումը՝ «Let's Fly Wisely» ծրագրի շրջանակներում Վիրջինիայի գյուղական համայքնում գտնվող բժշկական կլինիկա դեղորայք հասցնելու նպատակով ։
Ծանոթագրություններ
Կատեգորիա:Անօդաչու օդանավեր Կատեգորիա:Զարգացող տեխնոլոգիաներ Անօդաչու
Սեբաստիան Սթեն
Սեբաստիան Սթեն (Sebastian Stan, ), ամերիկացի դերասան ռումինական ծագմամբ։ Ավելի առավել հայտնի է Բաքի Բերնսի դերով Առաջին վրիժառու և Կապիտան Ամերիկա։ Ձմռան զինվորը ֆիլմերում։
Կենսագրություն
Սեբաստիան Սթենը ծնվել է ռումինական Կոնստանցա քաղաքում, որտեղ ապրել է մինչև 8 տարեկանը։ Հետո նրա մայրը, մասնագիտությամբ դաշնակահար, Վիեննայում աշխատանք է գտնում։ Ավստրիայում Սեբաստիանը ապրում է չորս տարի։ 12 տարեկանում մոր հետ տեղափոխվում են ԱՄՆ, նոր բնակավայր է դառնում Նյու Յորք նահանգի Ռոքլենդ շրջանը։
Դպրոցն ավարտելուվ հետո նա նա ցանկանում է ընդունվել համալսարան, որպես ապագա դերասան։ Նա ընդունվեց և ավարտեց Mason Gross School of the Arts համալսարանը, Նյու Ջերսի նահանգում։
Անձնական կյանքը
2008 թվականին սկսեց հանդիպել Բամբասանքի աղջիկ ֆիլմում նկարահանված դերասանուհի Լեյտոն Միստրի հետ ։ Զույգը բաժանվեց 2010 թվականի ապրիլին։ Ունեցել է կարճատև սիրավեպ դերասանուհի Դիաննա Էյգրոնի հետ, ով հայտնի էր որպես Քուին Ֆաբրե «Երգչախումբ» հեռուստասերիալում։ 2012 թվականի մայիսից գրեթե մեկ տարի հանդիպել է Ջենիֆեր Մորիսոնի հետ, ով նկարահանվել է «Մի անգամ հեքիաթում» հեռուստասերիալում ։
Ծանոթագրություններ
Կատեգորիա:Ամերիկացի դերասաններ Կատեգորիա:Ռատգերսի համալսարանի շրջանավարտներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի հնչյունավորողներ
Հայկական հարցի և հայերի ցեղասպանության արտացոլումը գրականության մեջ
Հայկական հարցի և հայերի ցեղասպանության թեման իր արձագանքն է գտել հայ և համաշխարհային գրականության մեջ։
XIX դար
Երկփեղկված ազգային կացությունը ուրույն երանգ է տվել հայ գաղափարաբանությանը։ Ազգային ազատագրական շարժման առանցք արևմտյան Հայաստանի ազատագրումը ազգային ճնշման կամայականությունների, տեղահանության, ցեղասպանության, բռնի ձուլման պատկերները դարձել են 19-րդ դարի հայ գեղարվեստական գրականության գլխավոր թեմաներ։
Խաչատուր Աբովյան
Իր ուղեգրություններում, պատմական ակնարկներում, հայրենասիրական խոհերում Արաքսից անդին գտնվող երկիրը Խաչատուր Աբովյանին (1809-1848) ներկայանում է որպես մութ, խավար ու դժոխային մի աշխարհ, ուր լենկթեմուրների, թաթար մոնղոլների և այլ վայրենի հորդաների հետնորդը՝ «բարբարոս թուրքը», բռնության ու սարսափի ուրվականն է կախել հայոց երկնակամարում, և ուր հայ ժողովուրդը «ինքնահորդոր զոհաբերությամբ» իր լինելիությունն է պահպանում «բարբարոսների ժանիքների մեջ»։
Պետրոս Դուրյան
«Նոր սև օրեր», «Աչերս տեսան արցունքներու լոկ երկինք», «Մոխիր հագած, արյուն ծծած սև հողեր», «Ուր կը տիրեն սոսկում, տխուր հիշատակը», «Մառախուղ են հագեր ղաշտքն ու լերինք», «Ահ, ոտնակոխ Հայուն սիրտը և տաճար», «Աշխարհ մը կա արցունք թափող սարերը. Արյամբ պղտոր դեռ գետերուն ափունքը», այսպես ընկալեց Պետրոս Դուրյանը (1851-75) Հայաստան աշխարհի վրա կախված մղձավանջը։
Աբդուլ Համիդի բռնապետության շրջան
Բռնություններն ու ֆիզիկական ոչնչացման աղետները առավել բացահայտ ու համատարած բնույթ են ստանում հատկապես ռուս-թուրքական պատերազմից հետո։ Սկսվում է սուլթան Աբդուլ Համիդի արյունոտ բռնապետության շրջանը, երբ հայերի տեղահանությունն ու բոնի մահմեդականացումը, սովը, թալանը, կողոպուտը, ֆիզիկական հաշվեհարդարը դառնում են պետական քաղաքականություն, որի նպատակն էր հայերին ոչընչացնելով ի չիք դարձնել հայկական հարցը եվրոպական դիվանագիտության օրակարգում հայտարարելով, թե «Հայաստանում հայ չկա»։
Միքայել Կյուրճյան
«Պանդխտին կյանքեն» վավերագրության մեջ, պանդխտությունը ներկայացնելով որպես չարիք, Միքայել Կյուրճյանը գրում է. «Պանդըխտությունն եթե այսպես շարունակվի, մեր գավառներն անմարդի կընե այսօր կամ վաղը, այս համոզումն ունեցեք, ահավոր ճշմարտություն է» (Կյուրճյան Մ., Ամբողջական Երկեր, 1931, էջ 121)։
Գարեգին Սրվանձտյան
Ցեղասպանության մի այլ իրողություն է ներկայացնում Գարեգին Սրվանձտյանը (1840-1892) «Թորոս Աղբար» գրքում. «Թրքաց հին բռնության արդյունք է, որ Զիլեի հայք ամբողջ թուրքերեն կխոսին, երբեք հայերեն չգիտեն։ Անչափ կը զարհուրեն տաճիկներեն և կատարելապես ստրուկ են անոնց առջև... Ազգության ոգին մեռած է, և ժամանակ չէր կըրցեր գարթուցանել ասոնք, կյանքի ճառագայթ երբեք ծագած չէր հոս... (Սրվանձտյան Գ., Թռրոս Աղբար, 1879, էջ 73-74)։
Մատթեոս Մամուրյան
Ականավոր հրապարակախոս Մատթեոս Մամուրյանի (1830-1901) բնորոշմամբ, ազատությունը Թուրքիայում իրական է միայն «գերեզմանի մեջ»։ Անիրավությունների համատարած դժոխքում իշխող բարբարոսը «առաջնորդը, կուսակալը, քննիչը, դիվանագետը, քյուրդը ու չերքեզը խոսքը մեկ ըրեր են Փոքր Ասիո և Հայաստանի ժողովուրդները կեղեքելու, խուզելու և անոր կործանումը փութացնելու համար...», «...ջուրի տեղ արյուն կը խմեն, հացի տեղ մարդու միս կուտեն, անկողնի տեղ արյունալի դիակներու վրա կը պառկեն և ժողովուրդն կսպասե. ինչպես կսպասեն գառնուկներ սպանդարանին դուռն...» («Արևելյան մամուլ», 1879, №202)։
Հակոբ Պարոնյան
Թուրքական ժանտախտի սարսավ1ները այլաբանական դիպուկ ու խորիմաստ բնութագրումներ են ձևակերպել Հակոբ Պարոնյանի (1843-91) երգիծական առածներում, կալամբուրներում, ալյուզիաներում, լուրերում։ Հատկապես նշանակալից են «Կսմիթները» (1875), «Հոսհոսին ձեռատետրը» (1880), «Ծիծաղը» (1883)։ Թուրքիայում «ճշմարտությունը դագաղի մեջ է դրված», իսկ ողջամտությունը, անաչառությունը, անկեղծությունը գրանցվել են «հանցանքներուն ցանկին մեջ»։ «Գավառաց մեջ հայերն ապահովություն չունին, ոչ ստացվածքի, ոչ կյանքի և ոչ պատվի։ Խեղճերը կը կողոպտվին, կը սպաննվին, կանպատվվին և այս վիճակին մեջ բազկատարած գթություն կը հայցին։ ...Տաճկաստանի մեջ բանտ... բանտի մեջ բանտ» (Պարոնյան Հ., Երկեր ժող., հ. 4, 1965, էջ 476)։
Ռափայել Պատկանյան
Հայերի հանդեպ թուրք, ոճրագործությունները ամբողջական մոտիվ են կազմում Ռափայել Պատկանյանի (1830-92) պոեզիայում։ «Մշեցու հեկեկանքը», «Ղարիբ մշեցի», «Ծերուկ վանեցի», «Հազարեն մեկը», «Հայի արյուն», «Թալանած գեղ», «Երկու պատկեր» և այլ բանաստեղծություններում, ազատագրական պայքարի կոչելով նահատակ ժողովրդին, բանաստեղծը արևմտյան Հայաստանը ներկայացնում է որպես ոճիրների, մահվան ու ողբի երկիր, ուր թուրքը «հաճույքի համար» իր սուրը լվանում է հայի արյունով, «սուլթանի տռփոտ պասքը հագենում է» պարկեշտասուն հայ աղջիկներով, որդեկորույս ու տնանկ ծերունին ծովի ալիքների մեջ գտնում է իր գերեզմանը, «տուն, եկեղեցի, պարտեզ ու այգի Անսիրտ, անհոգի մատնած են կրակի», և դեռ Երեկ ճոխ ու վաստակած նահապետական գերդաստանը այսօր մխում է «թշվառներու անթաղ դիերով»։
Րաֆֆի
Թուրքիայի պետ-քաղաքական կառուցվածքի և արևմտահայերի ողբերգական կացության հիրավի գեղարվեստական մի հանրագիտարան է Րաֆֆու (Հակոբ Մելիք-Հակոբյան, 1835-1888) ստեղծագործությունը։ Ուղեգրություններում, նամականիներում, վեպերում ու հրապարակախոսական աշխատություններում, վերլուծելով XIX դ. Թուրքիայի սոցիալ., իրավական ու տնտեսական կյանքը, գրողը բացահայտել է ֆեոդալիզմի ու կրոն, ֆանատիզմով ուռճացած բռնապետության այլանդակությունը, քաղաքակրթության ողբերգական բախումը բարբարոսության արշավին։
«Խենթը» (1881) վեպում արդեն ցեղասպանության իրական սպառնալիքի հանգամանքներում Րաֆֆին առաջադրում է ագգ-ագատագրության գաղափարը. «Կրոնական մոլեռանդությունը խառնված զինվորական անգթության հետ, անցնում էր բարբարոսության ամեն չափից ու սահմանից։ Մարդը, գազան դարձած, կեղեքում էր. մահացնում էր իր նմանին»։
Ցեղասպանության գաղափարը որոշակի ընդգծում ունի «Կայծեր» (հ. 1-2, 1883-87) վեպի սյուժեներում։ «Ի՞նչ է պարսիկը», «Ինչ է քուրդը և ի՞նչ է թուրքը» ակնարկներում Րաֆֆին պատասխան է տալիս որոշակի հարցերի, ցույց տալիս էթնիկական այն միջավայրը, որի մեջ դրված էր հայ ժողովուրդը։ Եվ բարբարոս ցեղախմբերի ասպատակությունների հանդեպ միանգամայն նպատակային է գործում պետություն ներկայացնող թուրքը։ Որպեսզի ոչինչ չթողնի ուրիշին, նա հրդեհում է ամբողջ գյուղեր, ավերում է քաղաքները. կրակ է տալիս հասունացած հունձքերը և բոլորովին անապատ դարձնում երկիրը։
1890-1900-ական թվականներ
1890-1900-ական թթ. Հայաստանի ազգ-քաղաքական կացությունը մթագնվում է։ վարչական ու իրավական սահմանափակումներից սուլթան Աբդուլ Համիդը անցնում է բացահայտ հարձակման։ 1894-96-ին թուրքական սատրապները ջարդեր են կազմակերպում Հայաստանի գրեթե բոլոր գավառներում՝ Սասունում, Էրզրումում, Տրապիզոնում, Մարաշում, Սեբաստիայում, Երզնկայում, Վանում. Բաղեշում, Խարբերդում և այլուր, որոնց զոհ են դառնում ավելի քան 300 հազար հայեր։ Նոր շրջան է թևակոխում ազգային-ազատագրական շարժումը։ Ձևավորվում են ազգային-հեղափոխական կուսակցություններ, որոնք Թուրքիայի տիրապետությունից արևմտյան Հայաստանի ազատագրության հարցը հռչակում են որպես ազգային ծրագիր։ Հայոց լեռնաշխարհում հայտնվում է ֆիդային ժողովրդական վրիժառուն, որը անձնազոհության ու հերոսության սխրանքի անկրկնելի դրվագներ է հյուսում մարդկության բարոյականության պատմության մեջ։ Այս իրադարձությունները որոշակի ուղղություն են տալիս ազգային գաղափարաբանությանը. մամուլը և գրականությունը հագենում են թուրքական բռնությունների մերկացման, հայոց դիմադրական շարժման վավերագրական ու գեղարվեստական պատկերներով, գրականության մեջ (Լևոն Շանթ. Երվանդ Օտյան, Ավետիս Ահարոնյան) հայտնվում է հայ հեղափոխականի կերպարը, ֆիդային մի ուրույն երանգ է մտցնում հայ երգի և բանաստեղծության մեջ (Ավետիք Իսահակյան, Սիամանթո), պոեզիայում հնչում են ռոմանտիկական իղձերի փլուզման և ազգային վշտի արձագանքները (Հ. Թումանյան, Հ. Հովհաննիսյան)։
Վրթանես Փափազյան
Արևմտահայ իրականության թեման լայն տեղ է գրավում Վրթանես Փափազյանի (1864-1920) վաղ շրջանի ստեղծագործություններում։ «Պատկերներ թուրքահայերի կյանքից» (1904), «Նամակներ թուրքաց Հայաստանից» (1889) պատմվածքների ու ակնարկների շարքում նա արտացոլում է արևմտահայ իրականության ու ազգային կացության հիվանդագին ջղաձգումներն ու բարոյական անկման աղետները («Ենիչերի», «ճգնավոր Եղո»), թուրք. բռնակալների սանձարձակությունն ու ավազակային ինքնիշխանությունը («Շահնա», «Արդար դատաստան». «Հաջի աղան»)։
Պերճ Պռոշյան
Հայ ազատագրական գաղափարի արտահայտություն է Պերճ Պռոշյանի (1837-1907) «Սկիզբն երկանց» (1892) վեպը։ Առաջադրելով զինված ինքնապաշտպանության ծրագիրը գրողը տալիս է արևմտահայերի տրոհման ու փոշիացման իրողությունը Խիզան գավառի Պեյթում գյուղի ավերման ցնցող պատկերով, Ուրվականի կերպարանք առած թափառական Մուրադի՝ նահապետական տոհմիկ ազնվականության վերջին մոհիկանի կերպարի մեջ խորհրդանշելով մի ամբողջ ժողովրդի կործանումը։
Ավետիս Ահարոնյան
Հայոց եղեռնապատումի սարսուռներով է թաթախված Ավետիս Ահարոնյանի (1866-1948) գեղարվեստական աշխարհը։ Ահարոնյանն իր «Պուտ մը կաթ», «Փշուր մը խաց», «Բաշոն». «Բախտի խաղեր», «Խավարես լուսին», «Դարավոր կաղնին», «Մայրեր» պատկերներում, «Սև օրեր», «Ռաշիդը», «Մրրկի սաբրը», «Կյանքի դասը», «Կույրերը» վիպակներում ներկայացնում է ոչ այնքան թուրք բարբարոսությունների առարկայական գործողությունը, որքան նրանց զոհերի տառապանքն ու ցավը, կորստի մորմոքը, կործանման սարսափի աղեկտուր ճիչը։ Ահարոնյանի պատկերները համաշխարհային գրականություն են բերում միանգամայն անկըրկնելի աշխարհ՝ հայկական իրականությունը, հայոց ճակատագիրը քաղաքակրթության ու բարբարոսության բախման ողբերգական հանգույցում և որպես այդպիսին բացառիկ արժեք են ներկայացնում չարիքի ֆենոմենի, Էթնիկ, գենի մարդաբանական կենսահոգեբ. իմացության տեսակետից։
Վրեժի և պայքարի թեմա
Ազգային վշտի, ողբի, հառաչի արձագանքների ոլորտում գրականություն է թափանցում նաև վրեժի թեման։ Վահրամ Փափազյանի, Ավետիս Ահարոնյանի, Ռուբեն Զարդարյանի և այլոց պատմվածքներում հերոսները անձնական կորստի ու վիրավորված ինքնասիրության և արժանապատվության սրբազան երդումով նահատակության են գնում՝ պատժի ու դատաստանի ենթարկելու թուրք ոճրագործին։
Սուլթան Աբդուլ Համիդի հակահայկական քաղաքականությունը այլևս երկմտության որևէ պատրանք չէր թողնում։ Հայ մտավորականության համար միանգամայն որոշակի է ներկայանում, թե ոչնչացնելու բնազդով արթնացած թուրքական բռնապետությունում ուր է տանում ազգի ճակատագիրը։ Գավառական աշխարհը դառնում է ազգային մտավորականության մտահոգության առարկան, որովհետև հենց այստեղ է ժողովուրդը, և այստեղ են կատարվում ազգային մաքառման գործողությունները։ Ձևավորվում է նոր ուղղություն «գավառի գրականություն» հասկացությամբ։ Թլկատինցու (1860-1915), Ռուբեն Զարդարյանի (1874-1915), Արտաշես Հարությունյանի (1873-1915) և այլ գրողների գեղարվեստական պատկերներում հայտնաբերվում է մի նոր աշխարհ՝ հինավուրց ու ավանդական, սակայն վերահաս չարիքներից տրոհվող, փոշիացող, անհետացող մի իրականություն, ուր բռնությամբ հափշտակված հայրենի եզերքը օտարվում է, կորցնում իր բնօրրանը, որ գոյության ապաստան էր, ուր չկա անձի ու գույքի ապահովություն, օրենք ու իրավունք, ու լկտի կամայականությունների ու ծաղրուծանակի համատարած մթնոլորտում քայքայվում են բարոյական արժեքները, և ավանդակեցության դարավոր սկզբունքները տեղի են տալիս լքումի, հեռացման ու ապաշխարանքի համաճարակին։
Սիամանթո
Հայրենի Ակնից եկող չարագուշակ լուրերի «զարհուրանքով» ձևավորվեցին Սիամանթոյի (Ատոմ Յարճանյան, բանաստեղծական մտապատկերները։ Մղձավանջային տեսիլներում հառնում է հոշոտված ծննդավայրը և զարհուրելի ճիչը փոխակերպում բանաստեղծության՝